Skjøt hull på hvalen med mitraljøse

Nå er hvalen under havoverflaten og vil etter hvert bli spist opp.

Oppdatert 28. desember 2014

Artikkelen er over fem år gammel

Hvalen, som trolig er en knøl- eller finnhval, ﻿ble funnet i fjæra på Sotra utenfor Bergen og er nå slept nesten fire mil ut i havet. ﻿Underveis har den sluppet ut mye gass.

– Den har blitt mye mindre, så noe av luften har gått ut. Hvalen gynger i bølgene, men det er også mye sjøfugl som kan ha stukket hull på hvalen, sier vaktsjef i Kystvakten Leif-Owe Birkeland til VG i 11.30-tiden.

Skutt med mitraljøse

Like etter klokken 15.00 bekrefter Kystvakten at de har skutt hull på hvalen.

– Hvalen er skutt på med mitraljøse, et maskingevær av grovere kaliber av, som er på 12,7 mm, sier Birkeland.

Selv om mye av gassen i hvalen gikk ut under slepingen, var det fortsatt gass igjen i da dyret ble skutt.

– Den ble skutt i mageregionen, der den var tykkest. Den oppblåste «magen» punkterte og resten av gassen kom ut, sier Birkeland og legger til:

– Nå er det naturens gang. Den er nå tilbake der den hører hjemme, altså under havoverflaten.

Slept til havs

Mannskapet om bord i slepefartøyet slapp å kjenne stanken av råtten hval under slepingen.

– Hvalen ligger et godt stykke unna fartøyet, det er ikke noe ønske å ligge nærme, sier vaktsjef i Kystvakten til VG.

Lørdag kveld var det et alternativ å skyte på hvalen med en harpun for å få den til å synke.

IKKE LENGER OPPBLÅST: Kystvakten gjennomførte det de kalles en skyteøvelse på hvalen slik at den oppblåste skrotten punkterte. 14.30 søndag ettermiddag hadde hvalen sunket. Foto:KYSTVAKTEN,

Publisert: 28.12.14 kl. 12:07 Oppdatert: 28.12.14 kl. 18:38

Les også

Mer om Utrolige historier Dyr